Lietuvos Respublikos Vyriausybė

nutarimas

DĖL LIETUVOS RESPUBLIKOS VYRIAUSYBĖS 2016 M. SPALIO 19 D. NUTARIMO NR. 1052 „DĖL TIEKĖJŲ PATIKIMUMO VERTINIMO TVARKOS APRAŠO PATVIRTINIMO“ PAKEITIMO

2018 m. balandžio 9 d. Nr. 337

Vilnius

Lietuvos Respublikos Vyriausybė nutaria:

Pakeisti Tiekėjų patikimumo vertinimo tvarkos aprašą, patvirtintą Lietuvos Respublikos Vyriausybės 2016 m. spalio 19 d. nutarimu Nr. 1052 „Dėl Tiekėjų patikimumo vertinimo tvarkos aprašo patvirtinimo“, ir 5 punktą išdėstyti taip:

„5. Tiekėjus, pretenduojančius gauti tiekėjo patikimumo pažymėjimą ar įslaptintos informacijos, žymimos slaptumo žyma „Riboto naudojimo“, apsaugos reikalavimų atitiktį patvirtinančią pažymą, vertinantis Antrasis operatyvinių tarnybų departamentas prie Lietuvos Respublikos krašto apsaugos ministerijos ar vidaus reikalų ministro įgalioti padaliniai Įstatymo 35 straipsnio 1 dalies 3 punkte nurodytų asmenų (toliau – tiekėjo darbuotojai), kuriems reikia leidimų dirbti ar susipažinti su įslaptinta informacija, užpildytus klausimynus, skirtus asmenims, pretenduojantiems gauti leidimą dirbti ar susipažinti su įslaptinta informacija, ir rašytinius sutikimus būti tikrinamiems ar tiekėjo darbuotojų, kuriems reikia teisės dirbti ar susipažinti su įslaptinta informacija, žymima slaptumo žyma „Riboto naudojimo“, rašytinius sutikimus būti tikrinamiems pateikia Valstybės saugumo departamentui, išskyrus Įstatymo 36 straipsnio 31 dalyje nurodytus atvejus. Šiame punkte nurodyti dokumentai pildomi ir Valstybės saugumo departamentui pateikiami, tiekėjo darbuotojams leidimai dirbti ar susipažinti su įslaptinta informacija išduodami ir teisė dirbti ar susipažinti su įslaptinta informacija, žymima slaptumo žyma „Riboto naudojimo“, suteikiama Lietuvos Respublikos Vyriausybės nustatyta asmenų, pretenduojančių gauti leidimą dirbti ar susipažinti su įslaptinta informacija, tikrinimo ir teisės dirbti ar susipažinti su įslaptinta informacija, žymima slaptumo žyma „Riboto naudojimo“, suteikimo tvarka (toliau – asmenų tikrinimo tvarka). Šio punkto nuostatos taikomos ir tais atvejais, kai dėl leidimo dirbti ar susipažinti su įslaptinta informacija išdavimo ar teisės dirbti ar susipažinti su įslaptinta informacija, žymima slaptumo žyma „Riboto naudojimo“, suteikimo savo darbuotojams kreipiasi tiekėjas, turintis tiekėjo patikimumo pažymėjimą ar įslaptintos informacijos, žymimos slaptumo žyma „Riboto naudojimo“, apsaugos reikalavimų atitiktį patvirtinančią pažymą.“

Ministras Pirmininkas	Saulius Skvernelis

Krašto apsaugos ministras Raimundas Karoblis